Държавен вестник, бр. 98, 2006 г., стр. 111

Б Р О Й  98
Д Ъ Р Ж А В Е Н   В Е С Т Н И К
С Т Р .  111
МИНИСТЕРСТВА
И ДРУГИ ВЕДОМСТВА
МИНИСТЕРСТВО НА ТРУДА
И СОЦИАЛНАТА ПОЛИТИКА
КОНВЕНЦИЯ № 163
относно благосъстоянието на моряците по море
и в пристанищата от 1987 г.
(Ратифицирана със закон, приет от ХХХIХ
Народно събрание на 24 септември 2003 г.—ДВ,
бр. 88 от 2003 г. В сила за Република България
от 1 март 2005 г.)
Генералната конференция на Международ-
ната организация на труда, свикана в Женева
от Административния съвет на Международ-
ното бюро на труда на 24 септември 1987 г., на
своята седемдесет и четвърта сесия,
след като припомни разпоредбите на Препо-
ръката относно благосъстоянието на моряците
в пристанищата, 1936 г., и Препоръката относно
благосъстоянието на моряците, 1970 г., и
след като реши да приеме различни предло-
жения относно благосъстоянието на моряците
по море и в пристанищата, въпрос, включен като
втора точка в дневния ред на сесията, и
след като реши тези предложения да вземат
формата на международна конвенция,
приема на този осми ден от месец октомври
1987 г. следната конвенция, която ще се нарича
Конвенция относно благосъстоянието на моря-
ците, 1987 г.:
Член 1
1. За прилагането на тази конвенция:
(a) терминът “моряк” е приложим за всички
лица, наети като членове на екипажа на борда
на плавателни съдове, каквито и да са те—пуб-
лична или частна собственост, които извърш-
ват морско корабоплаване, с изключение на
военните кораби;
(б) терминът “възможности и услуги за бла-
госъстояние” следва да се разбира като предос-
тавяне на културни, развлекателни и информа-
ционни възможности и услуги, както и за оси-
гуряване на благосъстоянието на моряците.
2. Всяка държава—членка на организация-
та, след като се консултира с представителните
сдружения на корабопритежателите и на моря-
ците, определя чрез националното си законода-
телство или чрез разпоредби кои от регистри-
раните на нейната територия плавателни съдо-
ве следва да се считат за съдове за морско кора-
боплаване за целите на разпоредбите на тази
конвенция, отнасящи се до възможностите и
услугите за благосъстояние на моряците на
борда на плавателния съд.
3. Доколкото това е практически приложи-
мо и след консултация с представителните сдру-
жения на собствениците на риболовни плава-
телни съдове и на рибарите, компетентните
органи прилагат разпоредбите на конвенцията
спрямо търговския морски риболов.
Член 2
1. Всяка държава членка, за която тази кон-
венция е влязла в сила, се задължава да осигури
предоставянето на подходящи възможности и
услуги за благосъстоянието на моряците както
в пристанищата, така и на борда на плавател-
ния съд.
2. Всяка държава членка осигурява необхо-
димите условия за финансиране на възможнос-
тите и услугите за благосъстояние на моряци-
те в съответствие с разпоредбите на тази кон-
венция.
Член 3
1. Всяка държава членка се задължава да
осигури в подходящи национални пристанища
предоставянето на възможности и услуги за
благосъстояние на всички моряци независимо
от тяхната националност, раса, цвят на кожата,
пол, религия, политически убеждения или со-
циална принадлежност, а също така и незави-
симо от държавата, където е регистриран кора-
бът, на който са наети.
2. Всяка държава членка определя, след като
се консултира с представителните сдружения
на корабопритежателите и на моряците, кои
пристанища следва да се приемат за подходящи
за целите на този член.
Член 4
Всяка държава членка се задължава да оси-
гури предоставянето на възможности и услуги
за благосъстоянието на всички моряци на бор-
да на всеки морски кораб какъвто и да е той—
публична или частна собственост, който е ре-
гистриран на нейната територия.
Член 5
Възможностите и услугите за благосъстоя-
ние на моряците подлежат на периодично пре-
разглеждане, така че да бъдат подходящи в свет-
лината на променените нужди на моряците в
резултат на технически, оперативни и други
нововъведения в областта на морското кора-
боплаване.
Член 6
Всяка държава членка се задължава:
(а) да си сътрудничи с другите държави,
членуващи в организацията, с цел да се осигури
прилагането на тази конвенция, и
(б) да спомогне за сътрудничеството между
страните, които са ангажирани и заинтересова-
ни от подобряване на благосъстоянието на мо-
ряците по море и в пристанищата.
Член 7
Официалните ратификации на тази конвен-
ция ще бъдат съобщавани на генералния дирек-
тор на Международното бюро на труда и регис-
трирани от него.